open-index/open-wikipedia-markdown huggingface dataset:
ذو الشمالین بن عبد عمرو

**ذو الشمالين عمير بن عبد عمرو الخزاعی** غزوہ بدر میں شہید ہونے والے مہاجر صحابی تھے۔
## نام و نسب
عمیر نام،ابو محمد کنیت، ذوالشمالین لقب، نسب نامہ یہ ہے،عمیر بن عبد عمرو بن نضلہ بن عمرو بن غبشان بن سلیم بن مالک بن عبسی بن حارثہ عمرو بن عامر الخزاعی۔
## ذوالشمالین اور ذوالیدین نام میں اختلاف
بعض ارباب سیر ذوالشمالین اورذوالیدین ایک ہی شخص کو قرار دیتے ہیں جو محض التباس ہے،یہ دونوں دو شخص ہیں، احادیث سے بھی اس کی تائید ہوتی ہے ذوالیدین کا یہ واقعہ بہت مشہور ہے، جس کو صحیحین نے حضرت ابوہریرہؓ سے روایت کیا ہے کہ ایک مرتبہ آنحضرت ﷺ نے 4 رکعتوں کی بجائے دوہی رکعتیں نماز پڑھ کر سلام پھیردیا، تمام صحابہ متحیر تھے؛لیکن کسی کو پوچھنے کی ہمت نہ پڑتی تھی،ذوالیدین جری آدمی تھے،انھوں نے بڑھ کر پوچھا یا رسول اللہ نماز کم کردی گئی یا آپ بھول گئے، آنحضرت ﷺ نے صحابہؓ، سے تصدیق چاہی،سبھوں نے تائید کی کہ ہاں آپ نے دوہی رکعتیں پڑھیں، تصدیق کے بعد آپ نے بقیہ دورکعتیں پوری کرکے سجدہ سہو کیا اس روایت کے راوی ابوہریرہؓ ہیں جو غزوہ خیبر 7ھ میں اسلام لائے اور ذوالشمالین اس کے پانچ سال قبل بدر 2ھ میں شہید ہو چکے تھے، اس لیے ذوالیدین اور ذوالشمالین ،دونوں ایک شخص نہیں ہو سکتے ،دونوں کے نام میں بھی فرق ہے،ذوالیدین کا نام خرباق ہے اور ذوالشمالین کا عمیر تھا۔
## اسلام وہجرت
ان کا زمانہ اسلام متعین نہیں قبول اسلام کے بعد مدینہ ہجرت کی اور سعد بن خثیمہ کے مہمان ہوئے،آنحضرتﷺ نے ان میں اور یزید بن حارث میں مواخاۃ کرادی۔ انھوں نے اپنی بیٹی نعم بنت عبد بن الحارث سے نکاح کیا جس سے ان کے بیٹا عمیر اور بیٹی ریطہ ہوئے۔
## شہادت
ذوالشمالین مدینہ منورہ آنے کے بعد بدر عظمیٰ میں شریک ہوئے، ان کا اوّل وآخر غزوۂ یہی تھا، اس میں جام شہادت پی کر پاک وصاف دنیا سے اٹھ گئے،  غربت کے غمگسار بھائی یزید نے بھی جو زندگی میں رفیق تھے، سفر آخرت میں ساتھ نہ چھوڑا اور انھوں نے بھی اسی غزوہ میں مرتبہ شہادت حاصل کیا۔ اس وقت ان کی عمر 30 سال تھی۔
## حوالہ جات

زمرہ:2ھ کی وفیات
زمرہ:624ء کی وفیات
زمرہ:شہداء غزوہ بدر
زمرہ:اصحاب بدر
صفوان بن بیضاء

**صفوان بن بیضاء رضی اللہ عنہ** غزوہ بدر میں شہید ہونے والے مہاجر صحابی رسول ہیں۔
## نام و نسب
صفوان نام، ابوعمرو کنیت، نسب نامہ یہ ہے، صفوان بن وہب بن ربیعہ ابن ہلال بن مالک بن ضبہ بن حارث بن فہر مفہری، صفوان،سہل اورسہیل کے بھائی تھے۔
## اسلام و ہجرت
سہل ارض مکہ میں مشرف باسلام ہوئے اور اذن ہجرت کے بعد مدینہ آئے اور کلثوم بن ہدم رضی اللہ تعالیٰ عنہ کے یہاں اترے، آنحضرت ﷺ نے ان میں اور رافع بن المعلى رضی اللہ تعالیٰ عنہ میں مواخات کرادی۔
## غزوات
ہجرت کے بعد سب سے اول عبد اللہ بن جحش کے ساتھ ایک سریہ میں شریک ہوئے، پھر بدر عظمیٰ میں شرکت کا شرف حاصل کیا،محمد بن اسحٰق کی روایت کی رو سے اسی غزوہ میں طعیمہ ابن عدی کے ہاتھ سے شہید ہوئے۔لیکن ایک دوسری روایت سے معلوم ہوتا ہے کہ حضرت عمر فاروق رضی اللہ عنہ کے زمانہ میں طاعون عمواس میں وفات پائی اور بعض روایتوں سے 38ھ میں وفات کا پتہ چلتا ہے۔

## حوالہ جات

زمرہ:2ھ کی وفیات
زمرہ:شہداء غزوہ بدر
زمرہ:اصحاب صفہ
زمرہ:اصحاب بدر
عاقل بن ابی البکیر

**عاقل بن ابی البکیر**ابتدائی اسلام لانے والوں میں اور غزوہ بدر کے مہاجر شہداء میں شامل ہیں۔
## نام و نسب
ان کا نام عاقل تھا ، یہ 4 بھائی تھے، عاقل بن ابی البکیر، ایاس بن ابی البکیر، خالد بن ابی البکیر اورعامر بن ابی البکیر، ان کے والد کا نام ابی بکیر تھا، ان کا نسب نامہ یہ ہے، عاقل بن ابی بکیر بن عبد یالیل بن ناشب بن غیر ہ ابن سعد بن لیث بن بکر بن عبد مناۃ بن کنانہ کنانی لیثی لکھا ہے۔ ان کا نام غافل تھا رسول اللہ نے عاقل رکھا۔ قبیلہ بنو عدی بن کعب تھا

## اسلام و ہجرت
ارقم کے گھر میں قبول اسلام کا آغاز انھی چاروں بھائیوں سے ہوا تھا ؛چنانچہ آنحضرت ﷺ کے ارقم کے گھر میں تشریف لانے کے بعد سب سے پہلے یہی چاروں مشرف باسلام ہوئے اورسب نے مع بال بچوں کے ایک ساتھ مدینہ کی ہجرت کی اورمکہ میں گھر کا دروازہ بالکل بند ہو گیا،مدینہ آنے کے بعد چاروں رفاعہ بن عبد المنذر کے یہاں اترے اور آنحضرت ﷺ نے ایاس اورحارث بن خزیمہ میں خالد اور یزید بن وثنہ میں عاقل اور مجذر بن زیاد میں اور عامر اور ثابت بن قیس بن شماس میں مواخات کرادی۔
## غزوات
مدینہ آنے کے بعد چاروں بھائی غزوات میں شریک ہوتے رہے، عاقل ان سب میں زیادہ خوش نصیب تھے، انھوں نے بدر میں مالک بن زہیر کے ہاتھوں شہادت حاصل کی، اس کے بعد خالد نے بدر اوراحد کے معرکوں میں شرکت کے بعد سریہ رجیع میں 4ھ میں جام شہادت پیا، عامر،بدر، احد اور خندق میں آنحضرت ﷺ کے ہمرکاب رہے اور 13ھ میں مرتدوں کی سرکوبی پر مامور ہوئے اور اس سلسلہ کی مشہور جنگ یمامہ میں شہادت حاصل کی، سب سے آخر میں ایاس، بدر ، احد، خندق، خیبر اور دوسری معرکہ آرائیوں میں شریک ہوتے رہے ۔34ھ میں راہی ملک بقا ہوئے۔

اس طرح آخر الذکر بزرگ کے سوا 13 سال کی مدت میں تین بھائی خدا کی راہ میں کام آئے۔

## حوالہ جات

زمرہ:2ھ کی وفیات
زمرہ:شہداء غزوہ بدر
زمرہ:اصحاب بدر
پچنسپوت

**پچنسپوت**:(Pachnispot) پاکستان کے ضلع استور کا ایک سیاحتی مقام ہے۔ پچنسپوت کے باسی زیادہ تر فوج میں خدمات سر انجام دیتے ہیں۔ یہ گرمیوں میں رہائشیوں اور جانوروں کے رہنے کی جگہ ہے۔

یہاں بہت زیادہ گندم، آلو اور مٹر اگائے جاتے ہیں۔

## حوالہ جات

زمرہ:ضلع استور
زمرہ:ضلع استور کے آباد مقامات
استری

تصغیر|برقی استری

**استری**  کپڑے سیدھے کرنے اور ان سے بل نکلالنے کی ایک مشین ہے۔ استری کو گرم کرکے کپڑوں کے اوپر پھیرنے سے کپڑوں میں دھلائی کے دوران میں پڑنے والی سلوٹیں اور بل دور ہو جاتے ہیں اور کپڑے ایک جیسے اور نکھرے ہوئے نظر آتے ہیں۔ موجودہ زمانے میں بیشتر استریاں بجلی کی توانائی سے چلتی ہیں۔ پہلے کوئلے سے چلنے والی استری ہوتی تھی جو اس وقت میں کم استعمال ہوتی ہے۔ استری کی مختلف اقسام ہیں جیسا کہ گھریلو اور کاروباری۔ گھریلو استری ہلکی ہوتی ہے جو ہلکے اور پتلے کپڑوں کو استری کرنے کے لیے استعمال کی جاتی ہے جبکہ کاروباری استعمال والی استری وزنی اور موٹے کپڑوں کو استری کرنے کے کام آتی ہے جو زیادہ تر دھوبی اور کپڑوں کی دھلائی اور استری کرنے والی دکانوں پر موجود ہوتی ہے۔
استری کو سنہ 1882ء میں ایک امریکی سائنس دان ولیم سیلی نے ایجاد کیا تھا۔
## حوالہ جات

زمرہ:انیسویں صدی کی ایجادات
زمرہ:برطانوی ایجادات
زمرہ:دھلائی
زمرہ:قدیم ایجادات
زمرہ:کامنز زمرہ جس کا ربط ویکی ڈیٹا پر ہے
زمرہ:گھریلو اطلاقیات
زمرہ:مبادلات حرارت
زمرہ:ویکی ڈیٹا سے مطابقت رکھنے والی مختصر تفصیل
زمرہ:1882ء کی متعارفات
تھانیشر

**تھانیشر**:(Thanisar) پاکستان کے ضلع استور کا ایک سیاحتی مقام ہے۔ تھانیشر کے باسی زیادہ تر فوج میں خدمات سر انجام دیتے ہیں۔ اس جگہ ظمو(مقامی زبان میں گائے کی قسم کا جانور) اور یاک (تبتی بیل) کثرت سے پائے جاتے ہیں۔

یہاں بہت زیادہ اخروٹ، خوبانی اور چیڑ کے درخت ہیں۔

## حوالہ جات

زمرہ:ضلع استور
زمرہ:ضلع استور کے آباد مقامات
لٹل میچ گرل

**لٹل میچ گرل** (The Little Match Girl) کو ڈنمارککے ادیب اور شاعر ہینس ہینز کرسچن اینڈرسن نے 1845 کے دوراں لکھا تھا۔ کہانی میں ایک بچی سال نو کی رات کوپن ہیگن کی برفاب گلیوں میں ماچس بیچ رہی ہوتی ہے۔ وہ بچی اپنے جوتے کہیں بھول آتی ہے۔ بیمار اور بھوکی بچی صرف اس وجہ سے رات کو ٹھنڈ میں ماچس بیچ رہی ہوتی ہے کہ اس کا باپ اسے نہ مارے۔ رات کو جب گلی سنسان ہو گئی تو وہ ایک کونے میں اپنے آپ کو گرمانے کے لیے اپنی ماچس کی ایک تیلی جلاتی ہے اور اس تیلی کی روشنی میں وہ بہت خوبصورت مناظر دیکھتی ہے۔ ایک تیلی کے شعلے میں تو اسے کرسمس ٹری نظر آتا ہے اور ایک تیلی کے شعلے میں وہ آسمان سے ٹوٹتے ہوئے تارے کو دیکھتی ہے اور اس کو یاد ہے کہ اس کی مرحوم نانی اس کو بتاتی تھی کہ *ٹوٹتے ہوئے تارے کا مطلب ہوتا ہے کہ کوئی جنت میں جا رہا ہے*۔ وہ لڑکی جب دوسرے ماچس کی تیلی جلاتی ہے تو اس کا شعلہ اس کی نانی کا چہرہ بن جاتا ہے۔ اس کی وہ نانی جو اس کے ساتھ بہت محبت کرتی تھی۔ پھر وہ لڑکی اپنے ساری ماچس کی تیلیاں جلاتی رہتی ہے اور شعلوں میں اپنی نانی کا عکس دیکھتی رہتی ہے۔ جب ماچس ختم ہوجاتی تب وہ چھوٹی بچی مرجاتی ہے اور اس کی نانی اس کی روح کو اپنے ساتھ جنت میں لے جاتی ہے۔ دوسرے دن صبح کو جب لوگ بچی کی وہ لاش دیکھتے ہیں جس کے ہونٹوں پر ایک منجمد مسکراہٹ ہے، تب وہ افسوس کا اظہارکرتے ہیں اور لاش کے قریب جلی ہوئی بہت ساری تیلیوں کے حوالے سے اپنے اندازے قائم کرتے ہیں۔ اور ہینس اینڈرسن کہتا ہے کہ *کوئی اس مسرت کے بارے میں نہیں جانتا جو چھوٹی بچی نے تیلیاں جلاتے ہوئی محسوس کی*۔

## مزید دیکھیے

* ہینز کرسچن اینڈرسن کا کام
* تجربۂ قریب الموت

## حوالہ جات

## بیرونی روابط
* Matchsticks Once Sickened and Deformed Women and Children

زمرہ:1845ء کے افسانے
زمرہ:1845ء میں متعارف افسانوی کردار
زمرہ:ادب میں بچوں کے کردار
زمرہ:پریوں کی کہانیوں میں زنانہ کردار
زمرہ:دیا سلائی
زمرہ:کرسمس افسانے
زمرہ:ڈنمارکی افسانوی شخصیات
زمرہ:ڈنمارکی پریوں کی کہانیاں
زمرہ:ہینز کرسچن اینڈرسن کے افسانے
زمرہ:کامنز زمرہ جس کا ربط ویکی ڈیٹا پر ہے
آسٹریلین فنل ویب سپائیڈر

آسٹریلین فنل ویب سپائیڈر(Australian funnel-web spider) انسانوں کو نقصان پہنچانے کے حوالے سے خطرناک ترین مکڑی سمجھی جاتی ہے۔ یہ لکڑیوں کے ڈھیر، مٹی، کپڑوں کے ڈھیر یا جوتوں میں چھپے ہو سکتی ہے۔ آسٹریلین فنل ویب سپائیڈر 1 سینتی میٹر سے 5 سینٹی میٹر تک ہوتا ہے۔ اس کے زہر کے دانت اتنے طاقتور ہوتے ہیں کہ جوتوں میں یا انگلی کے ناخنوں میں سوراخ کر دیں۔
ریکارڈ کے مطابق اس مکڑی کی وجہ سے گذشتہ 100 سالوں میں 27 اموات ہوئی ہیں ۔

## حوالہ جات
ملوٹ، جہلم

**ملوٹ**  پاکستان کا ایک آباد مقام جو ضلع جہلم میں واقع ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع جہلم کے آباد مقامات
عوف بن الحارث

**عوف بن الحارث** دونوں بیعت عقبہ اورغزوہ بدر کے شہداء میں شامل ہیں۔
## نام و نسب
عوف بن الحارث بن رفاعہ بن الحارث بن سواد بن مالك بن غنم ان کی ماں عفراء بنت عبيد بن ثعلبہ بن عبيد بن ثعلبہ بن غنم تھیں
## اسلام
ان ابتدائی 6 لوگوں میں شامل تھے جو بیعت عقبہ اولیٰ میں شامل تھے یہ دونوں عقبہ میں شامل تھے 
## غزوہ بدر میں شامل
عوف بن الحارث اور دونوں بھائی معاذ اور معوذ غزوہ بدر میں شریک ہوئے جبکہ ایک روایت کے مطابق چار بھائی رفاعہ بن الحارث بھی شامل تھے۔
عوف بن الحارث بدر میں شہید ہوئے 
## حوالہ جات

زمرہ:2ھ کی وفیات
زمرہ:اصحاب بیعت عقبہ
زمرہ:شہداء غزوہ بدر
زمرہ:اصحاب بدر
مبشر بن عبد المنذر

**مبشر بن عبد المنذر**غزوہ بدر میں شہید ہونے والے انصاری صحابی تھے،
## نام ونسب
مبشر بن عبد المنذر بن رفاعہ بن زنبر بن أميہ بن زيد والدہ کا نام نسيبہ بنت زيد بن ضبيعہ بن زيد بن مالك بن عوف بن عمرو بن عوف، وان کی کوئی پسماندہ اولاد نہ تھی
## مواخات
ہجرت کے بعد رسول الله صلى الله عليه وسلم نے مبشر بن عبد المنذر اورعاقل بن ابی البکیر میں مواخات کرائی تھی۔
## بدر میں شہادت
مبشر بن المنذر کی شہادت غزوہ بدر میں ہوئی انھیں ابو ثور نے شہید کیا تھا حضرت محمد نے ان کا حصہ لگایا تھا۔
## حوالہ جات

زمرہ:2ھ کی وفیات
زمرہ:شہداء غزوہ بدر
زمرہ:اصحاب بدر
مہجع بن صالح

**مہجع بن صالح** انھیں مہجع مولائے عمر فاروق بھی کہا جاتا ہے مہاجرین اولین میں سے تھے۔
یہ اہل یمن قوم عک میں سے تھے جوقیدی ہونے کے بعد غلام بنائے گئے تھے عمر فاروق نے انھیں آزاد کر دیاغزوہ بدر میں دو صفوں کے درمیان کھڑے تھے ایک تیر لگا جس سے شہید ہوئے سب سے پہلے شہید ہونے والوں میں ان کا نام ہے ان کا کوئی بھی پس ماندہ نہ تھا انھیں عامر بن الحضرمی نے قتل کیا 
* حضرت محمد نے فرمایا يَوْمَئِذٍ سَيِّدُ الشُّهَدَاءِ مِهْجَعٌ۔ آج کے دن شہیدوں کے سردار مہجع ہیں

## حوالہ جات

زمرہ:2ھ کی وفیات
زمرہ:624ء کی وفیات
زمرہ:اصحاب بدر
زمرہ:شہداء غزوہ بدر
زمرہ:مقتولین بدر
معوذ بن حارث

**معوذ بن حارث** انھیں معوذ بن عفراء بھی کہا جاتا ہے یہ انصار قبیلہ نجار سے تعلق رکھتے یں ہیں
عفراء ان کی والدہ کا نام تھا ان کے سات بیٹے غزوہ بدر میں شریک تھے۔
### نام و نسب
معوذ بن الحارث بن رفاعہ بن الحارث بن سواد بن مالك بن غنم ان کی ماں عفراء بنت عبيد بن ثعلبہ بن عبيد بن ثعلبہ بن غنم تھیں
### اسلام
بیعت عقبہ سے قبل مکہ جاکر مسلمان ہوئے،5 آدمی اس سفر میں ان کے ہمراہ تھے،ان چھ آدمیوں کے ناموں میں اختلاف ہے ہم نے موسیٰ بن عقبہ اور ابوالاسود  کی روایت پر اعتبار کیا ہے،جو بالترتیب زہری اورعروہ سے اس واقعہ کی روایت کرتے ہیں۔
### مواخاۃ
ہجرت کے بعد معمر بن حارث ان کے اسلامی بھائی بنائے گئے۔
### غزوات
بدر میں شریک تھے،جب شیبہ، عتبہ اور ولید بن عقبہ نے مبارز طلبی کی تو سب سے پہلے یہی تینوں بھائی (معاذ، معوذ ،عوف) تیغ بکف میدان میں نکلے تھے ؛لیکن آنحضرتﷺ نے ان کو واپس بلالیا اورحضرت حمزہ وغیرہ کو مقابلہ کے لیے بھیجا۔
لیکن ولولۂ جہاد کب دب سکتا تھا،حضرت عبد الرحمن بن عوفؓ ایک صف میں کھڑے تھے،ان کے داہنے بائیں دونوں بھائی آکر کھڑے ہو گئے وہ ان کو پہچانتے نہ تھے اس بنا پر اپنے گرد دونوجوانوں کو دیکھ کر خوف زدہ ہوئے،اتنے میں ایک نے آہستہ سے کہا چچا! ابو جہل کہاں ہے؟ انھوں نے کہا برادر زادے !کیا کروگے؟ کہا میں نے سنا ہے کہ وہ رسول اللہ ﷺ کو گالی دیتا ہے،اس بنا پر خدا سے عہد کرچکا ہوں کہ اس کو ضرور ماروں گا ،پھر اسی دھن میں اپنی جان بھی قربان کردوں گا ،دوسرے نے بھی اس قسم کی گفتگو کی ،حضرت عبد الرحمن ؓ نہایت متعجب ہوئے اور اشارہ سے بتایا کہ دیکھو ابوجہل وہ گشت لگارہا ہے، اتنا سن کر وہ دونوں باز کی طرح جھپٹے اورابوجہل کو قتل کرڈالا ،پھر آنحضرتﷺ کو خوشخبری سنائی ،پوچھا کس نے قتل کیا،دونوں نے جواب دیا ہم نے ،فرمایا تلوار دکھاؤ؛چنانچہ دونوں کی تلواروں میں خون کا اثر موجود تھا۔

صحیح مسلم میں ان دونوں کا نام معاذ بن عمرو بن جموح اور معاذ بن عفراء مذکور ہے، لیکن صحیح بخاری میں ابنائے عفراء ہے جس سے صرف معاذ اوران کے بھائی کا مارنا ثابت ہوتا ہے۔
ابو جہل پر حملہ کرتے وقت ابن ماعض جو قبیلہ رزیق سے تھا ان پر حملہ کیا؛ چنانچہ زخمی ہوکر مدینہ آئے تھے۔
### وفات
بعضوں کے نزدیک تو اسی زخم سے فوت ہو گئے بعض روایتوں میں ہے کہ حضرت عثمانؓ کے زمانہ میں وفات پائی، اورایک جماعت کی یہ رائے ہے کہ 37ھ میں انتقال کیا ،اس زمانہ میں جناب امیر المومنین علی المرتضی رضی اللہ تعالی عنہ اور امیر معاویہؓ میں لڑائی چھڑی ہوئی تھی۔

### اخلاق
حب رسول کا بہترین ثبوت بدر میں ابو جہل کا قتل ہے،اس میں انھوں نے جانبازی کی جو اعلیٰ مثال پیش کی وہ اپنی نوعیت کے لحاظ سے نہایت حیرت انگیز ہے،فرائض کی بجا آوری میں اہتمام تھا۔
آنحضرتﷺ کے ہمراہ حج کرنے کے علاوہ اور بھی حج کیے جن میں سے ایک کا تذکرہ سنن نسائی میں آیا ہے۔

## حوالہ جات

زمرہ:2ھ کی وفیات
زمرہ:اصحاب بیعت عقبہ
زمرہ:شہداء غزوہ بدر
زمرہ:اصحاب بدر
یزید بن الحارث

**يزيد بن الحارث** انھیں يزيد ابن قسحم اور یزید فسحم بھی کہا جاتا ہے۔

## نام و نسب
یزید بن الحارث بن قيس بن مالك بن احمر بن حارثہ بن ثعلبہ بن كعب بن الخزرج بن الحارث بن الخزرج ان کی والدہ فسحم۔ قبیلہ قضاعہ کی بلقين بن جسر ہیں یزید انہی کی طرف منسوب ہیں
## مواخات
ہجرت کے بعد ان کی مواخات ذو الشمالين بن عبد عمرو سے کی تھے دونوں غزوہ بدر میں شہید ہوئے
## غزوہ بدر
غزوہ بدر میں شریک ہوئے اور شہادت حاصل کی انھیں نوفل بن معاويہ الديلی نے شہید کیا۔
## حوالہ جات

زمرہ:2ھ کی وفیات
زمرہ:شہداء غزوہ بدر
زمرہ:اصحاب بدر
زمرہ:انصار
عمیر بن ابی وقاص

**عمیر بن ابی وقاص رضی اللہ عنہ(وفات: [[2ھ]])** مہاجر صحابی غزوہ بدر کے شہداء میں شامل تھے۔آپ رضی اللہ تعالیٰ عنہ نے سابقون الاولون میں سے ہیں۔آپ نے مدینہ ہجرت کی۔غزوہ بدر میں شہادت نوش فرمائی۔
## نام و نسب
عمیر نام، والد کا نام ابو وقاص اور والدہ کا نام حمنہ بنت سفیان تھا، آپ حضرات سعد بن ابی وقاص رضی اللہ تعالیٰ عنہ فاتح ایران کے حقیقی بھائی تھے، پورا سلسلۂ نسب یہ ہے:
عمیر بن ابی وقاص بن وہیب ابن سفیان بن امیہ بن عبد شمس بن عبد مناف بن قصی القرشی۔

## اسلام
حضرت عمیرؓ بن ابی وقاص کے برادرِاکبر حضرت سعد بن ابی وقاص ؓ ان روشن ضمیر بزرگوں میں تھے جنھوں نے ابتداہی میں داعیِ اسلام ﷺ کو لبیک کہا تھا، اس زمانہ میں حضرت عمیر ؓ بن ابی وقاص گو نہایت کمسن تھے تاہم فطری سلامتِ طبع وخردِ حق شناس عمر کی قیدو بند سے آزاد ہوتی ہے، انھوں نے اس عہدِ طفولیت میں بھائی کا ساتھ دیا اور ساقیِ اسلام ﷺ کے ایک ہی جام نے ان کو نشہ توحید سے مخمور کر دیا۔

## ہجرت
14 برس میں ساقی اسلام کے ساتھ ہجرت کرکے مدینہ پہنچے، آنحضرت ﷺ نے ان کی دل بستگی کے لیے سعد بن معاذ رضی اللہ عنہ رئیسِ قبیلہ عبد الاشہل کے چھوٹے بھائی عمرو بن معاذ رضی اللہ عنہ سے بھائی چارہ کرا دیا،یہ دونوں تقریباً ہم سن تھے۔
2ھ میں مجاہدین اسلام غزوۂ بدر کے خیال سے علم نبوی کے نیچے جمع ہوئے تو یہ بھی اس مجمع میں پہنچ گئے ان کے بھائی سعد بن ابی وقاص رضی اللہ عنہ نے یہ دیکھ کرکہ وہ مضطر و بے قرار ادھر ادھر چھپتے پھرتے ہیں، پوچھا جان برادر یہ کیا ہے؟ بولے بھائی جان میں بھی اس جنگ میں شریک ہونا چاہتا ہوں ،شاید خدا شہادت نصیب کرے،لیکن خوف ہے کہ رسولِ خدا ﷺ مجھے چھوٹا سمجھ کر واپس فرما دیں گے۔
آنحضرت ﷺ کے سامنے جب تمام جانثار یکے بعد یگرے معائنہ کے لیے پیش ہوئے تو عمیر کا خوف در حقیقت نہایت صحیح ثابت ہوا، کیونکہ آپ نے ان کی صغیر سنی کا خیال کرکے فرمایا "تم واپس جاؤ" عمیر یہ سن کر بے اختیار رونے لگے، اس طفلانہ گریہ وبکا کے ساتھ ان کے وفورجوش اورشوقِ شہادت نے حضور انور ﷺ کے دل پر خاص اثر کیا اور جنگ میں شریک ہونے کی اجازت مل گئی اورآنحضرت ﷺ نے خود اپنے دستِ مبارک سے ان کے تلوار باندھی۔

## شہادت
عمیر بن ابی وقاص رضی اللہ تعالیٰ عنہ کی عمر اس وقت صرف 16 سال کی تھی، اچھی طرح اسلحہ باندھنا بھی نہ جانتے تھے ،بھائی نے میان میں تلوار باندھ دی اور جوش سے کفار میں گھس گئے لڑتے ہوئے عمرو بن عبدود کے ہاتھوں شہید ہوئے ۔

## حوالہ جات

زمرہ:2ھ کی وفیات
زمرہ:شہداء غزوہ بدر
زمرہ:اصحاب بدر
عمير بن الحمام

**عمیر بن الحمام**یہ انصاری صحابی ہیں غزوہ بدر کے پہلے انصاری شہداء میں شامل ہیں۔
## نام و نسب
عمير بن الحمام بن الجموح بن زيد بن حرام بن كعب، ان کی ماں النوار بنت عامر بن نابی بن زيد بن حرام بن كعب تھیں
## مواخات
ہجرت کے بعد ان کی مواخات رسول الله نے عمير بن الحمام وعبيدہ بن الحارث کے درمیان کرائی یہ دونوں غزوہ بدر میں شہید ہوئے۔
## غزوہ بدر
عمیر بن الحمام غزوہ بدر میں موجود تھے رسول اللہ نے بدر کے دن فرمایا۔ کھڑے ہوجاؤ اس جنت کی طرف کہ اس کی چوڑائی آسمانوں اور زمین (کے برابر ) ہے؟ آپ نے فرمایا ہاں عمیر نے کہا واہ کیا بات ہے اللہ کی قسم یا رسول اللہ ضروری ہے کہ میں اس (جنت) کے رہنے والوں میں سے ہوجاؤں۔ آپ نے فرمایا بے شک تو اس کے رہنے والوں میں سے ہے۔ (اس کے بعد) اس نے اپنے تھیلے میں سے کچھ کھجوروں کو نکالا اور اس میں سے کھانا شروع کر دیا۔ پھر کہا اگر میں زندہ رہا یہاں تک کہ میں اپنی کھجوروں کو کھالوں تو یہ لمبی زندگی ہوگی۔ (یہ کہہ کر) اس نے کھجوروں کو پھینک دیا جو کچھ اس کے پاس تھیں پھر اس نے (کافروں سے ) لڑنا شروع کر دیا یہاں تک کہ شہید ہو گیا۔
## حوالہ جات

زمرہ:2ھ کی وفیات
زمرہ:اصحاب بدر
زمرہ:شہداء غزوہ بدر
شیرون (چاند)

تصغیر|280px|Mosaic of best-resolution images of Charon from different angles
**شیرون** یا کیرن(Charon) جسے **(134340) پلوٹو I**  کے نام سے بھی جانا جاتا ہے بونا سیارہ پلوٹو کے 5 چاندوں میں سے سب سے بڑا ہے۔

یہ چاند پلوٹو کے ماحول کی حفاظت کرنے میں بھی کافی مددگار ہے یہ چاند اس مختصر برفانی سیارے کے لیے شیلڈ کی طرح کام کرتا ہے اور زیادہ تر سولر ونڈ کو سیارے سے دور کر دیتا ہے۔۔ اس کا فاصلہ پلوٹو سے صرف 19،312 کلومیٹر کا فاصلہ ہے۔۔

## مزید دیکھیے

* قدرتی سیارچوں کی فہرست

## حوالہ جات

## بیرونی روابط


زمرہ:پلوٹو کے چاند
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
چک نصیر الدین

**چک نصیر الدین**  پاکستان کا ایک آباد مقام جو ضلع جہلم میں واقع ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع جہلم کے آباد مقامات
حرام بن ملحان

**حرام بن ملحان رضی اللہ تعالیٰ عنہ** غزوہ بدر میں شریک صحابی اور قاری کے لقب سے ملقب تھے۔ شروع میں ہی انھوں نے اپنی بہن حضرت ام سلیم رضی اللہ تعالیٰ عنہا کے ساتھ اسلام قبول کر لیا تھا ۔ سریہ بئر معونہ میں شہادت نوش کی۔
## نام و نسب
حرام نام، قاری لقب ،سلسلۂ نسب یہ ہے، حرام بن مالک (ملحان) بن خالد بن زید بن حرام بن جندب بن عامر، بن غنم بن عدی بن نجار بن ثعلبہ بن عمرو بن خزرج، ام سلیم رضی اللہ تعالیٰ عنہا کے بھائی تھے،جو آنحضرت ﷺ کی خالہ اور انس بن مالک رضی اللہ عنہ صحابی مشہور کی والدہ ماجدہ تھیں۔

### اسلام
بنو نجار، صدائے اسلام پر لبیک کہنے میں تمام انصار کے پیش پیش رہے تھے ام سلیم رضی اللہ عنہا کی وجہ سے خاندان عدی اسلام کے نام سے آشنا ہو چکا تھا، اس لیے بھائی نے بھی قبول اسلام میں سبقت کی۔
### غزوات اور وفات
غزوہ بدر اور احد کے معرکوں میں ان کی شرکت کا پتہ نہیں چلتا، سریہ بئر معونہ میں جو احد کے بعد ہوا تھا ان کے موجود تھے۔
ایک مرتبہ آنحضرت ﷺ کے پاس کچھ لوگ یہ درخواست لے کر آئے کہ ہمارے ملک میں اشاعتِ اسلام کے لیے کچھ آدمی بھیج دیجئے جو قرآن وسنت کی اچھی طرح تعلیم دے سکیں، آپ نے 70 آدمیوں کو جو قراء کے لقب سے مشہور تھے، ان کے ساتھ کر دیا، حرام بھی اسی جماعت میں تھے،وہاں پہنچ کر ایک مقام پر قیام کیا، حرام دو آدمیوں کے ساتھ جن میں سے ایک کے پاؤں میں لنگ تھا قبیلہ میں اشاعتِ اسلام کے لیے گئے اور یہ کہہ کر ان کو قریب چھوڑ دیا کہ تم یہیں ٹھہرو، پہلے میں جاتا ہوں اگر زندہ بچ گیا تو خیر، ورنہ تم دوڑ کر ہمارے ساتھیوں کو خبر کر دینا اور قبیلہ میں جاکر کہا کہ میں آنحضرت ﷺ کی رسالت پر کچھ کہنا چاہتا ہوں، تم مجھے امان دیتے ہو؟ ادھر ان کی تقریر شروع ہوئی تھی کہ ادھر قبیلہ والوں نے ایک شخص کو اشارہ کر دیا جس نے پیچھے سے نیزہ کا وار کیا جو ایک پہلو کو توڑ کر دوسرے پہلے سے نکل گیا،حرام نے زخم کا خون لے کر چہرہ اور سر پر چھڑکا اور فرمایا اللہ اکبر! "فزت ورب الکعبہ"رب کعبہ کی قسم میں کامیاب ہوا،دونوں ساتھیوں میں سے جن کے پاؤں میں لنگ تھا پہاڑ میں چھپ رہے،دوسرے نے مسلمانوں کو خبر کی،واقعہ سن کر سب موقع پر پہنچ گئے اور اسی جگہ لڑ کر جامِ شہادت نوش کیا۔
آنحضرت صل اللہ علیہ وآلہ وسلم کو اس کی خبر ہوئی تو آپ نے ایک مہینہ تک قاتلین کے حق میں بد دعا کی۔

### فضل و کمال
حضرت حرام بن ملحان رضی اللہ تعالیٰ عنہ کو قرآن وحدیث میں اس قدر عبور تھا کہ نجد میں ان کی اشاعت کے لیے مقرر کیے گئے، صحیح مسلم میں ہے کہ قرآن پڑھا کرتے اور رات کے وقت اس کا درس دیتے تھے، اسی وجہ سے قاری لقب پڑ گیا تھا۔

### اخلاق
حرام بن ملحان رضی اللہ تعالیٰ عنہ رات کو نماز پڑھتے ،دن کو مختلف نیک کام کرتے، مسجد نبوی میں پانی بھر کر رکھتے ، لکڑی کاٹ کر فروخت کرتے، اور اس سے اصحاب صفہ اور دوسرے محتاج مسلمانوں کی غذا مہیا کرتے تھے۔

ان کریمانہ اخلاق میں جوش ملی جس کا نظارہ اوپر ہو چکا ہے، ایسا دیدہ زیب مرقع پیش کرتا ہے، جس کے بعد دوسرے مرقع کی حاجت نہیں رہتی۔

## حوالہ جات

زمرہ:اصحاب بدر
زمرہ:ساتویں صدی کی عرب شخصیات
زمرہ:نامعلوم جائے وفات
زمرہ:تاریخ پیدائش نامعلوم
زمرہ:نامعلوم تاریخ وفات
زمرہ:صحابہ و صحابیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:4ھ کی وفیات
زمرہ:شہداء سریہ بئر معونہ
زمرہ:نجاری لوگ
زمرہ:انصار
زمرہ:اصحاب احد
مکھیالہ ،باغ

**مکھیالہ** کا ایک قصبہ ضلع باغ کی تحصیل دھیر کوٹ کے جنوب میں واقع ہے جو یونین کونسل بھی ہے۔ یہ یونین کونسل دھیر کوٹ، چڑالہ اور ملوٹ کے گرد واقع ہے اور اس کے جنوب میں تحصیل راولاکوٹ واقع ہے۔
## حوالہ جات

زمرہ:ضلع باغ کے آباد مقامات
ایمپوریم مال

**ایمپوریم مال ** (Emporium Mall) جوہر ٹاؤن، لاہور، پاکستان میں ایک شاپنگ مال ہے۔ 11 منزلہ شاپنگ مال 2.7 ملین مربع فٹ پر پھیلا ہوا ہے، جس میں 200 سے زائد سٹور اور ایک فائیو سٹار ہوٹل ہے۔ یہ پاکستان کا سب سے بڑا مال ہے۔ اس شاپنگ مال میں 200 سے زیادہ اسٹورز اور فائیو اسٹار ہوٹل بھی واقع ہے۔ یہ مال 2016 میں کراچی میں کھولے گئے لکی ون مال کے بعد پاکستان کا دوسرا سب سے بڑا مال ہے اور مجموعی طور پر رقبے کے لحاظ سے دنیا کا سب سے بڑے شاپنگ مالز میں سے بھی ایک ہے۔ مال نشاط گروپ کی ملکیت ہے۔ مال کی ویب گاہ کے مطابق، اس مال میں ان کے یومیہ تخمینے کے مطابق تقریباً 44 ہزار افراد آتے ہیں۔

## حوالہ جات

زمرہ:پاکستان کے ہوٹل
زمرہ:پاکستان میں شاپنگ مال
زمرہ:لاہور میں پرچون فروشی
زمرہ:لاہور میں شاپنگ مال
زمرہ:پاکستان میں 2016ء کی تاسیسات
زمرہ:نشاط گروپ
مسطح بن اثاثہ

**مسطح بن اثاثہ** غزوہ بدر میں شامل مہاجر صحابی مسطح سے مشہور اصل میں عوف بن اثاثہ ہیں۔

## حلیہ
ان کا قد چھوٹا اور آنکھیں اندر کو دھنسی ہوئی تھیں اور انگلیاں بھری ہوئی تھیں۔

## نام ونسب
عوف نام، ابو عباد کنیت،سلسلۂ نسب یہ ہے، مسطح بن اثاثہ بن عباد بن مطلب ابن عبد مناف بن قصی قرشی مطلبی عوف حضرت ابوبکر صدیق رضی اللہ تعالیٰ عنہ کے خالہ زاد بھائی تھے۔
## اسلام و غزوات
مسطح بہت ابتدا میں مشرف باسلام ہوئے،البتہ ہجرت کا وقت متعین نہیں ہے؛لیکن غزوہ بدر کے قبل ہجرت کرکے مدینہ آچکے تھے اور غزوہ بدر میں شریک تھے،بدر کے بعد اور غزوات میں بھی شریک تھے،چنانچہ غزوۂ بنو مصطلق جس میں واقعہ افک کا واقعہ پیش آیا، یہ شریک تھے اور اس فتنہ میں ان کا دامن بھی محفوظ نہ رہ سکا ،جب منافقین نے یہ واقعہ مشہور کیا تو بعض صحابہ بھی ان کے دام فریب میں آ گئے، ان میں ایک مسطح بھی تھے جنگ سے واپسی کے بعد انھوں نے یہ واقعہ اپنی ماں سے بیان کیا، وہ ام المؤمنین عائشہ کے پاس گئیں اور کسی بات پر مسطح کو بددعا دی، حضرت عائشہ صدیقہ رضی اللہ تعالیٰ عنہا نے کہا تم بدر ی صحابی کو بددعا دیتی ہو، انھوں نے کہا تم کو نہیں معلوم ان لوگوں نے کیا افترا پردازیاں کی ہیں اور پورا واقعہ عائشہ کو سنایا، عائشہ صدیقہ کو اس افترا پردازی کا سب سے پہلے انھی کے ذریعہ سے علم ہوا، مسطح ابوبکر صدیق کے خالہ زاد بھائی تھے، اس لیے وہ ان کی مدد کرتے تھے، جب انھوں نے افک کے واقعہ میں شرکت کی اور قرآن پاک نے اس کو افترا قرار دیا تو ابوبکر نے ان کی امداد کرنا بند کردی اور فرمایا کہ اب مسطح پر ایک حبہ نہیں خرچ کروں گا اس پر یہ آیت نازل ہوئی:
وَلَا يَأْتَلِ أُولُو الْفَضْلِ مِنْكُمْ وَالسَّعَةِ أَنْ يُؤْتُوا أُولِي الْقُرْبَى وَالْمَسَاكِينَ وَالْمُهَاجِرِينَ فِي سَبِيلِ اللَّهِ وَلْيَعْفُوا وَلْيَصْفَحُوا أَلَا تُحِبُّونَ أَنْ يَغْفِرَ اللَّهُ لَكُمْ وَاللَّهُ غَفُورٌ رَحِيمٌ (النور:22)
تم میں سے جو لوگ صاحبِ فضیلت اور صاحب مقدرت ہیں وہ قرابت والوں محتاجوں اور مہاجرین فی سبیل اللہ کو امدد نہ دینے کی قسم نہ کھائیں اور چاہیے کہ معاف کر دیں اور درگزر کریں، مسلمانو کیا تم نہیں چاہتے کہ اللہ تمھاری مدد کرے اور اللہ بخشنے والا مہربان ہے۔
اس آیت کے نزول کے بعد، پھر ابوبکر صدیق بدستوران کی خبر گیری کرنے لگے، لیکن چونکہ ایک محصنہ پر تہمت لگائی تھی اوراس کی سزا قرآن نے یہ تجویز کی تھی۔
وَالَّذِينَ يَرْمُونَ الْمُحْصَنَاتِ ثُمَّ لَمْ يَأْتُوا بِأَرْبَعَةِ شُهَدَاءَ فَاجْلِدُ وهُمْ ثَمَانِينَ جَلْدَةً (النور:4)
یعنی جولوگ پاک دامن عورتوں پر تہمت لگائیں اور چار گواہ نہ لا سکیں تو ان کو اسی کوڑے لگاؤ۔
اس لیے دوسرے لوگوں کے ساتھ ان پر بھی حد جاری ہوئی۔

## وفات
زمانۂ وفات میں اختلاف ہے،بعض روایتوں سے 34ھ عہد عثمانی میں وفات ثابت ہوتی ہے اوربعض سے معلوم ہوتا ہے کہ علی کے عہد تک زندہ تھے اور جنگ صفین میں ان کی حمایت میں لڑے اوراسی سال 37ھ میں انتقال فرمایا ،وفات کے وقت 56 سال کی عمر تھی۔ 

## حوالہ جات

زمرہ:اصحاب صفہ
زمرہ:اصحاب بدر
زمرہ:654ء کی وفیات
زمرہ:اصحاب علی
زمرہ:عرب مسلم شخصیات
زمرہ:ساتویں صدی کی عرب شخصیات
محمود حسانی بہرائچی

**الحاج محمود الحسن** تخلص **محمودؔ حسانی** بہرائچی شہر بہرائچ کے ایک مشہور کہنہ مشق شاعر تھے۔ آپ کی پیدائش24جون1951ء کو شہر بہرائچ کے محلہ قاضی کٹرہ میں ہوئی تھی۔ آپ کے والد کا نام منشی عبد الحق اور والدہ کا نام بسم اللہ بیگم تھا۔
## حالات
محمودؔ حسانی بہرائچی کی ابتدائی تعلیم شہر بہرائچ میں ہی ہوئی۔ آپ نے گورکھپور یونیورسٹی سے ڈگری حاصل کی تھی۔ بعد میں آپ محکمہ تعلیم سے منسلک ہو گئے۔ 2016ء میں آپ نے حج بیت اللہ کی سعادت سے سرفراز ہوئے۔
## ادبی خدمات
محمودؔ حسانی نے 1970ء میں میدان سخن میں قدم رکھا تب آپ نے اپنے استاد ڈاکڑ محمد نعیم اللہ خاں خیالی ؔ کے مشورہ سے اپنا تخلص اوج رکھا او رکئی سالوں تک آپ نے اوج کے تخلص سے ادبی دنیا میں پہچانے جاتے رہے مگر اسی دو رمیں نانپارہ کے مشہور استاد شاعر غوثؔ حسانی نانپاروی جو آپ کے رشتے دار بھی تھے کے اصرار پر اوج تخلص سے کنارہ کر کے محمود حسانی ؔ کا تخلص اختیار کیا اور تا حیات اسی تخلص سے لکتھے رہے۔ محمودؔ حسانی نے صرف غزل کے ہی شاعر نہیں تھے بلکہ آپ نے شاعری کی تمام رائج اصناف میں طبع آزمائی کی اور اپنا ایک الگ مقام قائم کیا بہرائچ کی ادبی دنیا میں۔محمد نعیم اللہ خاں خیالی ؔ صاحب کی رحلت کے بعد آپ نے مشہور استاد شاعر جناب اظہار وارثی سے شرف تلامذہ حاصل کیا اور آخری دم تک آپ کے شاگرد رہے۔اظہار وارثی نے عروض وآہنگ کے معاملے میں محمود حسانی کی کشادہ دلی سے مدح سرائی کی ہے۔ آپ نے ابتدائی دور میں کئی تاریخی مشاعروں میں شرکت کی اور مقبولیت بھی حاصل کی مگر بعد میں مشاعرو ں کا معیار گرنے کی وجہ سے پہلے صرف شعری نششتوں تک ہی محدود رہے لیکن بعد میں اس سے بھی کنارہ کشی کر لی تھی۔ محمود حسانی ایک اچھے سخن ور شاعر ہونے کے ساتھ ساتھ ایک بااخلاق انسان بھی تھے۔ آپ ایک کامیاب صحافی بھی تھے مشہور روزنامہ قومی آواز کے لیے صحافت کرتے تھے۔ قومی آواز ،نیادور،ایوان اردو،راشٹریہ سہارا اردو،نئی دنیا ،اور روزنامہ صحافت کے علاوہ ملک کے معروف رسالوں و میگزینوں میں آپ کا کلام شائع ہو چکے ہیں۔ آپ غزل کے علاوہ نعت و منقبت کے بھی کامیاب شاعر تھے۔ آپ صرف شاعر ہی نہیں تھے بلکہ ایک دلفریب نثرنگار،افسانہ نگار اور ڈراما نگار بھی تھے۔ آپ کے تحریرکردہ ڈرامے کئی بار آل انڈیا ریڈیو سے نثر کیے جا چکے ہیں۔ کئی بار آپ کو دوردرشن لکھنؤ اور دہلی دوردرشن سے بھی کلام پیش کرچکے ہیں۔
## ادبی سخصیات سے رابطہ
۔ آپ کا ادبی حلقہ بہت وسیع تھا جس میں فراق گورکھپوری،جمال ؔ بابا، و صفی ؔ بہرائچی، ڈاکٹرمحمد نعیم اللہ خاں خیالی ؔ،شفیع ؔ بہرائچی،محسنؔ زیدی،اثرؔ بہرائچی ،حاجی لطیف ؔ نوری لطیف ؔ بہرائچی ،،عبرت بہرائچی،واصف القادری نانپاروی، غوث نانپاروی، ایمن چغتائی نانپاروی، مہشر نانپاروی،فنا نانپاروی، رافعتؔ بہرائچی ،نعمتؔ بہرائچی شاعر جمالی، ملک زادہ منظور احمد،رزمی صاحب، اطہر ؔ رحمانی وغیرہ سے آپ کے قریبی تعلوقات تھے۔ بہرائچ کے معروف شاعر منظور بہرائچی کے آپ استاد اور چچیرے بھائی تھے۔
## وفات
محمودؔ حسانی بہرائچی کی وفات 2016ء کو شہر بہرائچ میں ہوئی۔ آپ کی تدفن شہر بہرائچ میں ہی ہوئی۔
## نمونہ کلام

نعت

غزل

## حوالہ جات
* نورالحسن حسانیؔ کا مضمون بہرائچ کی ادبی دنیا کے نور نظر ’’محمود حسانی‘‘
* اردو ویکیپیڈیا کے لیے انٹڑویو

زمرہ:1951ء کی پیدائشیں
زمرہ:2016ء کی وفیات
زمرہ:اتر پردیش کے شعرا
زمرہ:بھارتی اردو شعرا
زمرہ:بہرائچ کی شخصیات
زمرہ:بہرائچ کے شعراء
سید کرم شاہ بخاری

**شیخ الحدیث مولانا سید کرم شاہ بخاری المعروف بادشاہ گل** ١٠دسمبر ١٩١٤ء کو اکوڑہ خٹک میں پیدا ہوئے۔ آپ کا شمار ممتاز علماءکرام میں ہوتا تھا۔ آپ نے ابتدائی تعلیم مدرسہ عربیہ مفتاح العلوم سے حاصل کی اور سند حدیث کے لیے دار العلوم دیوبند تشریف لے گئے جہاں شیخ العرب والعجم مولانا سید حسین احمد مدنی سے فیض اور خلافت حاصل کی اور ١٩٣٨ءمیں فارغ التحصیل قرار پائے۔ آپ کی مطبوعہ کتب میں تفسیر بخاری، شرح ترمذی شریف، زیارت القبور وغیرہ شامل ہیں۔ آپ کے استادوں میں مفتی محمد شفیع عثمانی اور علامہ شمس الحق افغانی شامل ہیں۔ شیخ الحدیث مولانا سیّد کرم شاہ بخاری المعروف بادشاہ گل اپنے والد پیر سیّد مہربان شاہ بخاری کے قائم کردہ ادارہ جامعہ اسلامیہ اکوڑہ خٹک کے دوسرے مہتمم کے طور پہ اپنی خدمات انجام دیتے رہے اور ١٧نومبر ١٩٧٨ء کو ٦٤ برس کی عمر میں انتقال کر گئے۔-قابل-فخر-فرزند-قسط-5/

زمرہ:ساحر تخلیق مضمون کے ذریعہ تحریر شدہ مضامین
واصف بڈیانوی

*'سلطان الشعراءمحمد واصف بڈیانوی* ناروال کی بزرگ شخصیت ہیں۔
## نام و نسب
الحاج پیر محمد واصف بڈیانوی کا پیدائشی نام محمد بشیر تھا۔ اپنے مریدین اور عقیدتمندوں میں واصف بڈیانوی کے نام سے مشہور ہوئے۔ ان کے والد بابا جی شیر محمد قادری قلندری چشتی صابری اپنے وقت کے کامل بزرگ تھے۔
## پیدائش
واصف بڈیانوی جنوری 1942ء کو ایند پور موڑی تحصیل نور پور ضلع نکڑھ بھارت میں پیدا ہوئے۔ قیام پاکستان کے بعد ان کے والد بابا جی اپنے اہل خانہ سمیت بھارت سے ہجرت کر کے مختلف منازل کو طے کرتے ہوئے بالاخر قصبہ بڈیانہ میں آئے اور مستقل سکونت اختیار کی۔ شاید کہ بڈیانہ ہی کو ایک مرد قلندر ،صوفی منش، عاشقِ رسول اور محافظ ناموسِ صحابہ و اہلبیت کی آخری آرام گاہ بننے کا شرف حاصل ہونا تھا ۔
## وفات
محمد واصف بڈیانوی 5جولائی 2000ء میں وفات پا گئے ان کا مزار سیالکوٹ کے مشرق میں پسرور روڈ پر تقریباً بارہ(12)کلومیٹر کے فاصلے پر قصبہ بڈیانہ میں موجود ہے۔
## تعلیم و تربیت
واصف بڈیانوی کسی اسکول یا مدرسے سے کوئی تعلیم حاصل نہ کر سکے۔ تاہم والد صاحب نے اپنے زیر سایہ گھریلو اور دینی تعلیم و تربیت کا سلسلہ جاری رکھا۔ خدمتِ والدہ میں کمال کی بنیاد پر واصف بڈیانوی بھی فیضان اویسیہ کے حامل تھے۔ بابا جی شیر محمد قادری قلندری چشتی صابری نے اپنے صاحبزادے واصف بڈیانوی کو چاروں سلسلوں میں خلافتیں عطا کر دیں
## شاعری
پہل پہل تو لفظ شعروں کی صورت میں ڈھلنے شروع ہو گئے۔ شعراکٹھے کرنے کا خیال آیا تو آپ نے لکھنا شروع کر دیا۔ جس سے شعر اکٹھے کرنے کا سلسلہ چل نکلا اور پھر وہمی تخلص پر تقریباً پینتیس(35) کتابیں لکھیں۔ بعد میں تخلص واصف رکھا۔ واصف بڈیانوی کی شاعری عشقِ رسول ﷺ سے لبریز ،شان صحابہ و آل رسول سے سرشار ،فیضان ولایت کی عکاس ہے۔ واصف بڈیانوی کی شاعری اپنی مادری زبان پنجابی کو اظہار کا ذریعہ بنایا ۔
## سماجی خدمات
بڈیانہ میں انھوں نے کئی مسجدیں آباد کیں۔ اور نعتیہ محفل کی بنیاد رکھی۔ آج یہاں عاشقانِ رسولﷺ آپ کی محبت میں اکثر محفلیں سجاتے نظر آتے ہیں۔ گو اس وقت بڈیانہ ٹربائن سازی کے کام میں ملک بھر میں مشہور ہے لیکن کافی عرصے سے بڈیانہ واصف بڈیانوی کے نام سے منسوب نظر آتا ہے۔
## تصنیفات
* کیہ دساں چال زمانے دی
* پیر جی
* ڈاکٹر شہباز ملک
* سجناں دی نگری - مدح حافظ سید انور علی شاہ امامی
* سرکار دے سب عاشق

## وفات
7 جولائی 2003ء کو بڈیانہ میں وفات پائی

## حوالہ جات

زمرہ:1942ء کی پیدائشیں
زمرہ:صوفی شعرا
زمرہ:2003ء کی وفیات
زمرہ:نعتیہ شاعر
ورلڈ ٹریڈ سینٹر

**ورلڈ ٹریڈ سینٹر** کے لیے آپ مندرجہ ذیل صفحات سے رجوع کر سکتے ہیں۔

## نیو یارک شہر
* ورلڈ ٹریڈ سینٹر (1973ء–2001ء)
* ورلڈ ٹریڈ سینٹر (2001ء–تاحال)
** ون ورلڈ ٹریڈ سینٹر
* ورلڈ ٹریڈ سینٹر مقام

## دیگر عمارات
* ورلڈ ٹریڈ سینٹر چٹاگانگ
* ورلڈ ٹریڈ سینٹر میکسیکو سٹی
* ورلڈ ٹریڈ سینٹر (پورٹلینڈ، اوریگون)
* ورلڈ ٹریڈ سینٹرز کی فہرست

زمرہ:ورلڈ ٹریڈ سینٹرز
شماس بن عثمان

**شماس بن عثمان رضی اللہ عنہ (وفات: [[3ھ]])** بڑے خوبصورت مہاجر صحابی غزوہ بدر میں شریک تھے۔آپ رضی اللہ تعالیٰ عنہ ابتدا ہی میں مشرف باسلام ہو گئے تھے ۔حبشہ کی دونوں ہجرتوں میں شامل تھے۔پھر مدینہ کی ہجرت شامل ہوئے ۔غزوہ بدر لڑی اور غزوہ احد میں شہادت نوش فرمائی۔
## نام و نسب
شماس نام ، والد کا نام عثمان اور والدہ کا نام صفیہ تھا، پورا سلسلۂ نسب یہ ہے:
شماس بن عثمان بن الشرید بن ہرمی بن عامر بن مخزوم القرشی المخزومی
ان کا اصلی نام عثمان تھا، شماس اس لیے نام پڑا کہ ایک دفعہ ایام جاہلیت میں ایک نہایت حسین وجمیل نصرانی جس کا چہرہ آفتاب کی طرح چمکتا تھا مکہ آیا، لوگ اس کے غیر معمولی حسن وجمال پر سخت متعجب تھے، عتبہ بن ربیعہ نے(جو شماس کا ماموں تھا دعویٰ کیا کہ اس کے پاس اس سے بہتر شماس یعنی رخ تاباں موجود ہے اور مقابلہ میں ابن عثمان کو پیش کیا، چنانچہ اس دن سے ان کا نام ہی شماس ہو گیا۔

## اسلام
شماس بن عثمان رضی اللہ تعالیٰ عنہ اور ان کی والدہ صفیہ بنت ربیعہ نے بھی ابتدا ہی میں دعوتِ توحید پر صدائے لبیک بلند کیا تھا۔

## دوہجرتیں
مشرکین کے ظلم سے مجبور ہوکر راہی حبش ہوئے، صفیہ بھی ہمراہ تھیں، وہاں سے واپس آکر پھر مدینہ کی راہ لی اور مبشر بن عبد المنذر کے مہمان ہوئے، یہاں حنظلہ ابن ابی عامر انصاری سے مواخات ہوئی۔

## غزوات
غزوۂ بدر و غزوہ اُحد میں جانبازی سے لڑے معرکہ احد میں جب کہ اتفاقاً جنگ کا پانسا پلٹ گیا، غازیانِ اسلام کی فتح شکست سے بدل گئی اور صرف چند جان نثار میدان میں رہ گئے تو شماس بھی انھی پروانوں میں تھے جو شمع نبوت کے ارد گرد فداکاری کے جوہر دکھا رہے تھے، آنحضرت ﷺ فرمایا کرتے تھے کہ میں شماس کے لیے "سپر" کے سوا کوئی تشبیہ نہیں پاتا، آپ چپ وراست جس طرف دیکھتے شماس ہی سربکف نظر آتے، غرض انھوں نے اپنے آپ کو آنحضرت ﷺ کے لیے سپر بنادیا، یہاں تک کہ زخموں سے چور ہوکر گر گئے، اختتامِ جنگ کے بعد دیکھا گیا تو دمِ واپسیں کے چند انفاس باقی تھے، آنحضرت ﷺ کے حکم سے مدینہ اٹھاکر لائے گئے، ام سلمہ ان کی تیمار داری پر مامور ہوئیں، چند دنوں بعد فوت ہوئے آنحضرت ﷺ نے ان کو اسی خونیں پیراہن کے ساتھ بغیر جنازہ اُحد کے گورِ شہیداں میں دفن کرنے کا حکم دیا، غرض چونتیس برس کی عمر میں سپرد خاک ہوئے ،

## حلیہ
حضرت شماسؓ بن عثمان نہایت حسین وخوبرو تھے، چنانچہ اس تابانی رخ نے ان کو شماسؓ کے نام سے مشہور کیا۔

## اولاد
حضرت شماس بن عثمان رضی اللہ تعالیٰ عنہ نے ایک لڑکا عبد اللہ اور ایک لڑکی ام حبیب یاد گار چھوڑی، لیکن یہ دونوں لاولد فوت ہوئے اس لیے سلسلہ نسل منقطع ہو گیا۔

## حوالہ جات

زمرہ:625ء کی وفیات
زمرہ:مہاجرین حبشہ
زمرہ:شہداء غزوہ احد
زمرہ:3ھ کی وفیات
زمرہ:اصحاب بدر
زمرہ:صحابہ و صحابیات
دسوہہ، فیصل آباد

**دسوہہ** (انگریزی: Dasuha) سمندری روڈ، فیصل آباد، پنجاب، پاکستان کا ایک آباد مقام ہے جسے داسوہا اور دسوہا بھی کہا جاتا ہے
اس کا پرانا نام چک نمبر 242 آر۔ بی. دسوہا ہے۔

یہاں مرکز دارالاحسان قائم ہے۔ اس کی وجہ شہرت ابو انیس محمد برکت علی لدھیانوی ہیں۔

## آباد کاری
جب ساندل بار کی آبادکاری شروع ہوئی تو اُس وقت دسویا (ہوشیارپور)، برطانوی ہند سے دس لوگوں کی ایک ٹولی یہاں آ کر آباد ہوئی جن میں چھ مرد اور چار عورتیں شامل تھیں۔ اسی مقام کو آج ہم دسوہہ کے نام جانتے ہیں۔ انھوں نے اپنے آبائی علاقے کی نسبت سے اس جگہ کا نام بھی دسویا رکھا جو بعد میں دسویا (Dasuya) سے دسوہہ (Dasuha) بن گیا۔ دسویا کے معنی دس دفعہ آباد ہونے والا کے ہیں۔ دسویا (جو اب ہوشیار پور کا میونسپل ٹاون ہے) سے دسوہہ (فیصل آباد) کا فاصلہ تقریبًا 375 کلومیٹر ہے۔ دسوہہ کو رکھ برانچ نہر کے دو راجبائے سیراب کرتے ہیں جن کو پنجابی میں سوا کہتے ہیں۔ دسوہہ رکھ برانچ نہر سے سیراب ہونے والا 242واں گاؤں ہے۔ اسی وجہ سے اسے دسوہہ 242/ر۔ب. کہا جاتا ہے۔ دسوہہ فیصل آباد کا قدیم ترین گاؤں ہے جو سمندری روڈ کے کنارے بر لب نہر آباد ہے.

## اسکول
دسوہہ بوائز ہائی اسکول ضلع فیصل آباد ہی نہیں بلکہ برصغیر کے دیہاتوں میں قائم ہونے پہلا ہائی اسکول ہے جس کی بنیاد 1909ء میں خان صاحب مہر آبادان نے رکھی تھی۔ یکم مئی 1936ء کو مہر آبادان اس دنیا سے رخصت ہو گئے جنھیں اسکول کے صحن میں ہی دفن کیا گیا۔ گورنر پنجاب جنرل ایڈوائر نے بھی مہر آبادان کی تعلیمی خدمات کا اعتراف کیا جو اسکول میں ایک تختی پر کنندہ کیے گئے ہیں: "دسوہہ ہائی اسکول صوبے میں واقع چند اہم اداروں میں سے ایک ہے جس کی اہمیت اس لیے بڑھ جاتی ہے کیونکہ یہ ایک چھوٹے گاؤں میں واقع ہے۔ یہ آبادان کے خواب کی تعبیر ہے جن کا موازنہ سر سید احمد خان سے کیا جا سکتا ہے۔ تاہم اس بات کو نظر انداز نہیں کیا جا سکتا کہ سر سید کو نوابوں، مہاراجوں اور وائسرائے کی مدد حاصل تھی لیکن آبادان نے اپنی زمین بیچ کر اس خواب کو پورا کیا۔" قیامِ پاکستان کے بعد 1970ء کی دہائی میں ذوالفقار علی بھٹو کے دورِ حکومت میں زمیندارہ اسکول کو سرکاری تحویل میں لے لیا گیا اور اب ادارے کے انتظامات گورنمنٹ اسکول کے طور پر چلائے جا رہے ہیں۔ اب یہ گورنمنٹ زمیندرہ اسلامیہ ہائی اسکول کے نام سے مشہور ہے۔ ایک وقت تھا جب یہ اسکول تعلیم و کھیل میں پورے برصغیر میں اپنا کوئی ثانی نہیں رکھتا تھا۔ اس اسکول سے فارغ التحصیل چند نمایاں طلبہ کے نام یہ ہیں:
* (1) پاکستان کی طرف سے پہلا نشان حیدر پانے والے کیپٹن راجہ محمد سرور شہید جنھوں نے1927ء میں زمیندرہ اسلامیہ ہائی اسکول دسوہہ سے میٹرک پاس کیا
* (2) سابقہ ڈیپٹی کمشنر دہلی (بھارت) رامیش لال کندن
* (3) برطانوی ہند ہاکی ٹیم کے سابق کپتان لال شاہ بخاری
* (4) ہاکی کے کھلاڑی نائیک عبد الحمید جو 1926ء میں پنجاب کی پہلی ہاکی ٹیم کے رکن تھے.
* (5) سابقہ صوبائی وزیر بلدیات پنجاب مہر محمد صدیق
* (6) سابقہ صوبائی وزیر تعلیم پنجاب مہر محمد صادق
* (7) سابقہ رکن اسمبلی چوہدری سلطان احمد
* (8) سابقہ رکن اسمبلی چوہدری غلام نبی
* (9) سابقہ رکن اسمبلی چوہدری بشیر احمد
* (10) رکن اسمبلی میاں محمد فاروق شامل

## حوالہ جات

زمرہ:جغرافیہ پنجاب (پاکستان) کے نامکمل مضامین
زمرہ:ضلع فیصل آباد کی یونین کونسلیں
زمرہ:ضلع فیصل آباد کے آباد مقامات
زمرہ:جغرافیہ ضلع فیصل آباد کے نامکمل مضامین
زمرہ:ضلع فیصل آباد کے گاؤں
کفو

**کفو** احکام نکاح میں معاشرتی قدروں کا لحاظ کرنے کا نام کفو ہے۔
## لغوی و اصطلاحی معنی
* *کفو *کے لغوی معنی برابر مساوی ہمسر اور جوڑ کے ہیں۔
* اصطلاح میں اس سے مراد یہ ہے کہ عورت مرد جن کا نکاح باہم مقصود ہے۔ وہ معاشرت اور سوسائٹی کے لحاظ سے ہم مرتبہ اور ہم درجہ ہوں۔ تاکہ میاں بیوی میں باہم خوشگوارتعلقات قائم ر ہیں۔
* کفو کے بارے میں مفتی محمد امجد علی اعظمی *[[بہار شریعت]]* میں فرماتے ہیں کہ :
* *کفو کے یہ معنی ہیں کہ مرد عورت سے نسب وغیرہ میں اتنا کم نہ ہو کہ اس سے نکاح، عورت کے اولیاء کے لیے باعث ِننگ وعار ہو،کفاءت صرف مرد کی جانب سے معتبر ہے عورت اگرچہ کم درجہ کی ہو اس کا اعتبار نہیں۔ *
* *کفاء ت میں چھ چیزوں کا اعتبار ہے۔# نسب (2) اسلام (3) حرفہ (پیشہ) (4) حریت (آزاد ہونا) (5) دیانت (6) مال۔ *

## حوالہ جات

زمرہ:اسلام میں حقوق نسواں
زمرہ:اسلام میں شادی
زمرہ:اسلامی اصطلاحات
زمرہ:فقہی اصطلاحات
ورلڈ ٹریڈ سینٹرز کی فہرست

**ورلڈ ٹریڈ سینٹر** (World Trade Center or World Trade Centre or WTC) **ورلڈ ٹریڈ سینٹرز ایسوسی ایشن** (World Trade Centers Association) کے زیر انتظام ایک عمارت یا عمارتوں کا مجموعہ ہے۔

## فہرست

## نگار خانہ

File:Wtc7-2006-0911.jpg|The current 7 ورلڈ ٹریڈ سنٹر in New York City
File:Rotterdam WTC.JPG|Beurs-World Trade Center in روتردم, نیدرلینڈز
File:World trade center tokyo-2 cropped.jpg|World Trade Center (Tokyo) in توکیو, Japan
File:Denver Skyline 02.JPG|Denver World Trade Center in ڈینور، کولوراڈو, Colorado, United States
File:Futura WTCSS.jpg|Torre Futura World Trade Center in سان سلواڈور, ایل سیلواڈور
File:Wtcbcn.JPG|World Trade Center in برشلونہ, Spain, یورپی اتحاد
File:World Trade Center, New York City - aerial view (March 2001).jpg|The World Trade Center in New York as it appeared before it was destroyed (see سانحہ 11 ستمبر 2001ء)
File:WTC01s3200.jpg|The اوساکا ورلڈ ٹریڈ سینٹر بلڈنگ in Japan
File:台中世界貿易中心.jpg|World Trade Center Taichung in تائچونگ, تائیوان
|World Trade Center Tabriz, in تبریز, ایران.


## حوالہ جات

زمرہ:بین الاقوامی تجارتی تنظیمیں
زمرہ:ورلڈ ٹریڈ سینٹرز
زمرہ:چھوٹے پیغام خانوں کا استعمال کرنے والے مضامین
زمرہ:ورلڈ ٹریڈ سنٹر
شمسی ساروس 133

شمسی ساروس کا ایک چکر خود کو ہر 18 سال 11 دن کے بعد واپس اپنی ترتیب پر دہراتا ہے۔ شمسی ساروس 133 کا آغاز 13 جولائی 1219ء کو جزوی سورج گرہن سے ہوا اور اِس کا اختتام 5 ستمبر 2499ء کو جزوی سورج گرہن پر ہوگا۔ شمسی ساروس 133 کا دورانیہ 1280 سال 1 ماہ 23 دن (467,558 دن  13 گھنٹے 41 منٹ 38 سیکنڈ) ہے۔  شمسی ساروس 133 میں گرہنوں کی تعداد 72 ہے۔

## حوالہ جات

زمرہ:1219ء کی تاسیسات
زمرہ:شمسی ساروس سلسلہ
زمرہ:ویکی ڈیٹا سے مطابقت رکھنے والی مختصر تفصیل
نانشا ضلع

**نانشا ضلع**  چین  کا ایک ضلع (چین) و state-level new area of the People's Republic of China  جو گوانگژو میں واقع ہے۔

## تفصیلات
نانشا ضلع کا رقبہ 803 مربع کلومیٹر ہے اور اس کی مجموعی آبادی 260,000 افراد پر مشتمل ہے۔

## مزید دیکھیے
* چین
* فہرست چین کے شہر

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:گوانگژو کے اضلاع
زمرہ:گوانگڈونگ
زمرہ:چین کی بندرگاہیں
کونتاجیم

**کونتاجیم** ( پرتگالی: Contagem) برازیل کا ایک برازیل کی بلدیات جو میناس گیرائس میں واقع ہے۔

## تفصیلات
کونتاجیم کا رقبہ 194.586 مربع کلومیٹر ہے اور اس کی مجموعی آبادی 613,815 افراد پر مشتمل ہے اور 858 میٹر سطح سمندر سے بلندی پر واقع ہے۔

## مزید دیکھیے
* برازیل
* فہرست برازیل کے شہر

## حوالہ جات

زمرہ:میناس گیرائس کی بلدیات
زمرہ:ویکی ڈیٹا سے مختلف مختصر وضاحت
ساو خوسے دوس کامپوس

**ساو خوسے دوس کامپوس** ( پرتگالی: São José dos Campos) برازیل کا ایک شہر و برازیل کی بلدیات جو ساؤ پاؤلو (ریاست) میں واقع ہے۔

## تفصیلات
ساو خوسے دوس کامپوس کا رقبہ 1,099.77 مربع کلومیٹر ہے اور اس کی مجموعی آبادی 688.597 افراد پر مشتمل ہے اور 600 میٹر سطح سمندر سے بلندی پر واقع ہے۔

## جڑواں شہر
شہر ساو خوسے دوس کامپوس کا جڑواں شہر کادوما، زمبابوے ہے۔

## مزید دیکھیے
* برازیل
* فہرست برازیل کے شہر

## حوالہ جات

زمرہ:1767ء میں آباد ہونے والے مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:برازیل کے شہر
زمرہ:برازیل کی بلدیات
زمرہ:ساؤ پاؤلو (ریاست) کی بلدیات
رور (دریا)

**رور (دریا)** ( جرمنی: Ruhr (river)) جرمنی کا ایک دریا جو نورڈرائن ویسٹ فالن میں واقع ہے۔

## مزید دیکھیے
* جرمنی
* فہرست جرمنی کے شہر

## حوالہ جات

زمرہ:جرمنی کے دریا
زمرہ:ویکی ڈیٹا سے مطابقت رکھنے والی مختصر تفصیل
زمرہ:جرمنی کی وفاقی آب راہیں
کرج

**کرج**  ایران کا ایک شہر جو Central District میں واقع ہے۔

## تفصیلات
کرج کا رقبہ 858 مربع کلومیٹر ہے اور اس کی مجموعی آبادی 1,967,005 افراد پر مشتمل ہے اور 1,312 میٹر سطح سمندر سے بلندی پر واقع ہے۔

## مزید دیکھیے
* ایران
* فہرست ایران کے شہر

## حوالہ جات

زمرہ:ایران کے شہر
زمرہ:ایرانی صوبائی دارالحکومت
زمرہ:کامنز زمرہ جس کا ربط ویکی ڈیٹا پر ہے
زمرہ:شہرستان کرج
زمرہ:صوبہ البرز کے شہر
زمرہ:جغرافیہ تہران
زمرہ:ملین آبادی کے شہر
زمرہ:صوبہ تہران
سالسوماجورے تیرمے

**سالسوماجورے تیرمے**  اطالیہ کا ایک کمونے جو صوبہ پارما میں واقع ہے۔

## تفصیلات
سالسوماجورے تیرمے کا رقبہ 81.68 مربع کلومیٹر ہے اور اس کی مجموعی آبادی 20,177 افراد پر مشتمل ہے اور 157 میٹر سطح سمندر سے بلندی پر واقع ہے۔

## جڑواں شہر
شہر سالسوماجورے تیرمے کے جڑواں شہر Luxeuil-les-Bains، Hammam-Lif، یالٹا، Aix-les-Bains و Cutro ہیں۔

## مزید دیکھیے
* اطالیہ
* فہرست اطالیہ کے شہر

## حوالہ جات

زمرہ:ویکی ڈیٹا سے مختلف مختصر وضاحت
زمرہ:اطالیہ کے گرم چشمے
زمرہ:اطالیہ کے شہر
بریدا

**بریدا**  نیدرلینڈز  کا ایک شہر، قصبہ بمعہ قصباتی حقوق و اختیارات و populated place in the Netherlands  جو بریدا میں واقع ہے۔ 

## تفصیلات
بریدا  کی مجموعی آبادی  3 میٹر سطح سمندر سے بلندی پر واقع ہے۔ 

## جڑواں شہر
شہر بریدا کا جڑواں شہر وراتسواف ہے۔ 

## مزید دیکھیے
* نیدرلینڈز
* فہرست نیدرلینڈز کے شہر

## حوالہ جات

زمرہ:نیدرلینڈز کے شہر
زمرہ:ویکی ڈیٹا سے مختلف مختصر وضاحت
زمرہ:نیدرلینڈز میں یونیورسٹی شہر
کیل (جرمنی)

**کیل (جرمنی)** ( جرمنی: Kiel) جرمنی کا ایک شہر، independent city، جرمنی کا ریاستی دارالحکومت، سینکڑوں ہزاروں باشندوں کا شہر و جرمن بلدیہ جو شلسویگ-ہولشتائن میں واقع ہے۔

## تفصیلات
کیل (جرمنی) کی مجموعی آبادی 240,832 افراد پر مشتمل ہے۔

## جڑواں شہر
شہر کیل (جرمنی) کے جڑواں شہر وآسا، بریسٹ، فرانس، کووینٹری، Vaasa sub-region، گدنیا، تالین، Stralsund، کیلننگراڈ، Sovetsk، سامسون و انطاکیہ ہیں۔

## مزید دیکھیے
* جرمنی
* فہرست جرمنی کے شہر

## حوالہ جات

زمرہ:تیرہویں صدی میں آباد ہونے والے مقامات
زمرہ:جرمنی کے بندرگاہ شہر اور ٹاؤن
زمرہ:جرمنی میں یونیورسٹی شہر

زمرہ:یورپ میں 1233ء کی تاسیسات
زمرہ:جرمن ریاستی دار الحکومت
زمرہ:ہینسیاٹک لیگ کے ارکان
بیلیروپ

**بیلیروپ**  ڈنمارک کا ایک قصبہ جو Ballerup Municipality میں واقع ہے۔

## تفصیلات
بیلیروپ کی مجموعی آبادی 39,163 افراد پر مشتمل ہے۔

## مزید دیکھیے
* ڈنمارک
* فہرست ڈنمارک کے شہر

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:کوپن ہیگن میٹروپولیٹن علاقہ
زمرہ:جغرافیہ کوپن ہیگن
زمرہ:ڈنمارک کے دار الحکومت علاقے میں بلدیات
تونتے

**تونتے**  نیدرلینڈز کا ایک رہائشی علاقہ ہے۔

## مزید دیکھیے
* نیدرلینڈز
* فہرست نیدرلینڈز کے شہر

## حوالہ جات

زمرہ:کامنز زمرہ جس کا ربط ویکی ڈیٹا پر ہے
کلیم نگروری

**کلیم نگروری** کی پیدائش 12 ستمبر 1905ء مطابق 13 رجب المرجب 1323 ھ کو قصبہ جرول ضلع بہرائچ میں ہوئی تھی۔ آپ کا سلسلۂ نسب سید امیرماہ بہرائچی سے جا کر ملتا ہے ۔(اس پر خاندان امیرماہ کے جو اصل وارث ہے وہ اس بات پر اختلاف کرتے ہے اور کہتے ہے کہ کلیم نگروری اپنے کو امیرماہ کی اولاد سے بتاتے ہے جو غلط ہے اور خاندانی سجرہ سے بھی یہی ثابت ہوتا ہے )۔ آپ کے والد کا نام سید معشوق حسین ماہ جعفری تھا۔ جو پرائمری اسکول کے مدرس تھے۔ آپ نے مڈل تک تعلیم حاصل کی ٹیچرس ٹرینگ کی اور نیپال سرحد پر واقع قصبہ روپیڈیہہ میں ایک پرائمری اسکول میں ملازمت کر لی۔
## حالات
آپ جب 3سال کے ہوئے تب آپ کی ماں اس دارفانی سے کوچ کر گئی۔ بعد میں والد کا بھی انتقال ہو گیا۔ اب ان کے چچازاد بھائی جن کا نام مقبول حسین تھا نے انھیں اپنی سرپرستی میں لے لیا اور ان کی والدہ کی وصیت کے مطابق ان کی شادی سید خادم حسین کی چھوٹی بیٹی سے کرا دی۔ بعد۔ آپ نے مڈل تک تعلیم حاصل کی ٹیچرس ٹرینگ کی اور نیپال سرحد پر واقع قصبہ روپیڈیہہ میں ایک پرائمری اسکول میں ملازمت کر لی۔
## ادبی خدمات
کلیم نگروری نے عربی و فارسی کی تعلیم مولانا سید سجاد حسین طور جونپوری ثم نانپاروی سے حاصل کی تھی۔ اور اپنے کلام کی اصلاح بھی مولانا سید سجاب حسین طور ؔ سے کرواتے تھے۔ مولانا طور ؔ کی وفات کے بعد اپنے ماموں نسیم جرولی کے شاگرد ہوئے جو مرزا اوج ؔ کے شاگرد تھے جن کا سلسلہ تلامذہ مرزا دبیر سے تھا۔ آپ بغیر زادراہ لیے بہرائچ،جرول،نانپارہ،اترولہ ،فیض آباد ،سلطان پورسیتاپور،لکھنؤ،کانپور وغیرہ مرثیہ خوانی کرنے جاتے تھے۔ آپ کو پروانۂ انیسؔ سوسائٹی کی طرف سے شاعر اہل بیت اور مدّاح فاتح بدر کے خطابات سے نوازا گیا۔ کلیم نگروری کا بہت سا شعری اثاثہ طبع ہو چکا ہے اور بہت سے غیر مطبوعہ کلام بھی ہیں۔ آپ نے ہر صنف سخن میں طبع آزمائی کی لیکن مرثیہ میں ایک فطری انداز پیدا کرکے اپنی ایک باوقار حیثیت بنائی تھی۔ مرثیوں کے علاوہ سلام و قطعات ،نظمیں ،رباعیات اور نوحے بھی ہیں۔ ڈاکٹر عبرت بہرائچی اپنی کتاب نقوش رفتگاں میں لکھتے ہے کہ کلیم صاحب کے کلام میں وقار وتمکنت اور رعنائی خیال کا بڑا دلکش امتزاج ملتا ہے۔ یہ ایک ایک لفظ تول تول کر لکھتے تھے اور بڑے ریاض سے حسن بیاں کا نگار خانہ بناتے تھے۔ انمیں ایک باہمت،خوددار اور سچی تڑپرکھنے والے مرد مومن کی نعرۂ زندگی کی گونج ملتی ہے۔ آپ کے کلام کا ایک ممتاز وصف یہ بھی ہے کہ وہ سخن وہ ،مشاقی کی سطح کہیں سے گرنے نہیں پاتی۔ اور ان میں اول تاآخر ایک حساس ،متین،باوقار،اعلٰی تخلیق طبیعت کی کار فرمائی ملتی ہے۔
## ادبی شخصیات سے رابطہ
کلیم نگروری کا اپنے وقت کے تمام شاعروں سے گہرا رابطہ تھا۔ جن میں کچھ نام اس طرح ہے شوق بہرائچی،ساغرمہدی، ،نسیم جرولی جمال ؔ بابا، و صفی ؔ بہرائچی، ڈاکٹر نعیم اللہ خیالیؔ بہرائچی،شفیع ؔ بہرائچی،محسنؔ زیدی،اثرؔ بہرائچی ،حاجی لطیف ؔ نوری لطیف ؔ بہرائچی ،،عبرت بہرائچی،واصف القادری نانپاروی، ایمن چغتائی نانپاوری، مہشر نانپاروی،فنا نانپاروی، رافعتؔ بہرائچی ،نعمتؔ بہرائچی شاعر جمالی ،رزمی صاحب، اطہر ؔ رحمانی وغیرہ سے آپ کے قریبی تعلوقات تھے۔
وٖغیر ہ ہیں۔
## وفات
کلیم نگروری کی وفات 24 مئی 1983ء بروزسہ شنبہ کو ہوئی اور آپ کے جسد خاکی کو موضع نگرور ضلع بہرائچ میں واقع آبائی قبرستان میں سپرد خاک کیا گیا ۔
## حوالہ جات

* نقوش رفتگاں از ڈاکٹر عبرت بہرائچی

زمرہ:1905ء کی پیدائشیں
زمرہ:1983ء کی وفیات
زمرہ:اتر پردیش کے شعرا
زمرہ:بھارتی اردو شعرا
زمرہ:بہرائچ کی شخصیات
زمرہ:بہرائچ کے شعراء
زمرہ:ساحر تخلیق مضمون کے ذریعہ تحریر شدہ مضامین
روس: انقلاب سے رد انقلاب تک (کتاب)

**روس: انقلاب سے رد انقلاب تک** ٹیڈ گرانٹ کی انگریزی کتاب *Russia: from Revolution to Counter-Revolution* کا اردو ترجمہ ہے۔ یہ ترجمہ پاکستان کے معروف مارکسی قائد اور پاکستان ٹریڈ یونین ڈیفنس کونسل کے بین الاقوامی معتمد ڈاکٹر لال خان نے کیا تھا۔ اس کتاب کی رسم اجرا کراچی میں بالشویک انقلاب کی 96 ویں سالگرہ کی تقریب میں 7 نومبر ،2013ء کو انجام پائی تھی۔

## کتاب کی خصوصیات
* اشتراکیت کو ایک عالمی اور ناگزیر ضرورت ثابت کرنے کی کوشش کی گئی۔
* اس بات کو واضح کرنے کی کوشش کی کئی کہ روسی انقلاب کی ناکامی کا خدشہ خود لینن نے ظاہر کیا تھا ۔
* کتاب کا زور اشتراکی اور سماجی مساوات کا نظریہ ہے۔ اس کے آگے مذہبی بنیاد پرستی، آمریت اور جمہوریت پر بحث کی گئی اور نظریے پر عزم مصمم سے آگے بڑھنے کی بات کہی گئی۔

## مزید دیکھیے
* پاکستان میں اشتراکیت

## حوالہ جات

زمرہ:2013ء کی کتابیں
زمرہ:پاکستانی کتب
چک سدوالہ

**چک سدوالہ**  پاکستان کا ایک آباد مقام جو ضلع جہلم میں واقع ہے۔
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع جہلم کے آباد مقامات
گدنیا

**گدنیا**  پولینڈ کا ایک city with powiat rights و شہر جو پومرانیا صوبہ میں واقع ہے۔

## تفصیلات
گدنیا کا رقبہ 135 مربع کلومیٹر ہے اور اس کی مجموعی آبادی 247,799 افراد پر مشتمل ہے۔

## جڑواں شہر
شہر گدنیا کے جڑواں شہر کلائپیدا، آلبو، براناویچی، بروکلن، نیویارک، ہائکو، کیلننگراڈ، کارلسکرونا، کوتکا، کریستیانسان، Kunda، لیاپائیا، پلایماؤتھ، سیئٹل، بالتیسک، Kiel و Człuchów ہیں۔

## مزید دیکھیے
* پولینڈ
* فہرست پولینڈ کے شہر

## حوالہ جات

زمرہ:پولینڈ کے بندرگاہ شہر اور ٹاؤن
زمرہ:پولینڈ کے مدبر شہر
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:بندرگاہ شہر
صغیر ملال

**صغیر ملال** (پیدائش: 15 فروری 1951ء - وفات: 26 جنوری،1992ء)، پاکستان سے تعلق رکھنے والے اردو کے نامور شاعر، افسانہ نگار، ناول نگار اور مترجم تھے۔

## حالات زندگی و ادبی خدمات
صغیر ملال 15 فروری، 1951ء میں راولپنڈی کے قریب ایک گاؤں میں پیدا ہوئے تھے۔ انھوں نے بہت مختصر وقت میں بھرپور ادبی زندگی گزاری۔ ان سے ادبی حلقوں کو بہت سی توقعات وابستہ تھیں جو ان کی ناوقت موت کی وجہ سے ادھوری رہ گئیں۔ ان کے افسانوی مجموعوں **انگلیوں پر گنتی کا زمانہ، بے کار آمد**، ناول **آفرینش** اور **نابود**، شعری مجموعہ **اختلاف** اور تراجم میں **بیسویں صدی کے شاہکار افسانے** کے نام سے اشاعت پزیر ہو چکے ہیں۔

شکیل عادل زادہ صاحب سب رنگ، مارچ/اپریل 1989ء،شمارہ 112-111میں ان کا تعارف یوں لکھتے ہیں:

پوٹھوہار کے پہاڑوں میں آباد اوسط درجے کے زمیں داروں کے ہاں پیدائش۔ کراچی یونیورسٹی سے انگریزی میں ایم اے۔ مطالعے کا شوق دیوانگی کی حد تک۔ مشاہدے کی خاطر اندھی گلیوں اور اندھیرے لوگوں سے معانقے کے کیے ہمہ وقت مضطرب۔ تیراکی، جوگنگ، مرغ بازی، پتنگ بازی اور کتے پالنے کا شوق۔ کچھہ عرصہ غیر ملکوں میں بہ سلسلۂ روزگار قیام۔ حال آرگس ایڈورٹائزگ کراچی میں عبارت آرائی اور خیال کاری کی ملازمت۔ اقبال اور غالب کے حافظ۔ میر کے معتقد۔ لطیفہ خواں، قہقہے باز شادی شدہ۔ واحد بیوی فرزانہ اور واحد بچی درماں سے کہیں زیادہ شعر و ادب سے رشتہ۔ افسانوں کے مجموعے انگلیوں پر گنتی کا زمانہ، ناول آفرینش اور شاعری کے مجموعے اختلاف کے مصنف۔ اردو کے نئے افسانہ نگاروں میں ایک ممتاز نام، صغیر ملال۔صغیر ملال پر اردو کے ثقہ اور تجریدی ادب کا غلبہ ہے اور وہ ان ادیبوں میں شامل ہیں جو قارئین کی تعداد کی پروا نہیں کرتے۔ چند منتخب قارئین اور کبھی محض اپنا اطمینان ان کے لیے بہت ہوتا ہے۔ ہمیں گمان ہے، ہم نے صغیر ملال کو کسی حد تک قائل کر لیا ہے کہ ایسا ادب بھی تخلیق کیا جا سکتا ہے جو خواص کے ساتھ عوام کو بھی مرغوب ہو اور یہ کوئی ناروا بات نہیں۔

## تصانیف
* اختلاف (شاعری، 1981ء)
* بے کار آمد (افسانے، 1989ء)
* نابود (ناول)
* آفرنیش (ناول، 1985ء)
* انگلیوں پر گنتی کا زمانہ (افسانے)
* بیسویں صدی کے شاہکار افسانے (تراجم)

## نمونۂ کلام


غزل


غزل

## وفات
صغیر ملال 26 فروری، 1992ء کو کراچی، پاکستان میں وفات پاگئے۔

## حوالہ جات

زمرہ:1951ء کی پیدائشیں
زمرہ:1992ء کی وفیات
زمرہ:اردو ناول نگار
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی مترجمین
زمرہ:پاکستانی مسلم شخصیات
زمرہ:کراچی کے مصنفین